# Vers-Charmasél-Genceniéres

Vers-Charmesél-Genceniéres
Por los articllos homonimos, vêde Vers-Charmasél.
Vers-Charmasél-Genceniéres$^,$$^,$$^,$$^,$$^,$$^,$$^,$$^,$$^,$ (Chalmazel-Jeansagnière en francês) est na comuna novèla francêse et arpitana du Forês, que sè trôve dins le dèpartament de la Lêre en règion Ôvèrgne-Rôno-Ârpes.
El vint de la fusion u 1$^{ér}$ de janviér 2016 de les doves comunes de Genceniéres (qu’el ére na partia du Rouanês historico) et Vers-Charmasél.
Los habitents du vialâjo s’apèlont le mondo de Vers-Charmasél-Genceniéres$^,$$^,$$^,$.

## Èconomia
### La stacion de squi

La stacion de squi de Vers-Charmasél sè trôve a 1 109 mètros d’hôt, u couin los Bouescs, sus le tèrritouèro comunâl de Vers-Charmasél-Genceniéres. La stacion est rapondua u bôrg de Vers-Charmasél per los 6 kilomètros de la rota dèpartamentâla n$^ô$ 63 et dèssèrvia per la legne L31 de los Cars Règion Lêre.
La promiére remontâ de la stacion est bâtia en 1953, pués, dempués los ans 1960, la stacion sè dèvelope sot l’empulsion d’Èlouè Mèrcor, prèsident du Squi-clube locâl, et d’Hanri Èssartél, segrètèro gènèrâl de la comuna de Montbréson et de la Règie de Vers-Charmasél. Los sotins u Consèly gènèrâl de la Lêre et a son prèsident, Touèno Pinê, pèrmetront la construccion de la tèlècabina en 1967.
Le domêno squiâblo vat de 1 109 a 1 600 mètros, tot drêt sus les pentes de Côrse-vache (1 634 mètros), sonjon de les montagnes du Sêr. Il sè siut entre bouescs et tepes d’hôtior sârvâges (les Hôtes Chârmes$^,$) et il possède 12 kilomètros de pistes de squi arpin dèssèrvies per 1 tèlèsièjo dèbrèyâblo a petuflles et 7 tèlèsquis et èquipês de 90 canons a hivèrn$^,$. Ôtrament le domêno at, quand les condicions lo pèrmètont, un tieton jas d’hivèrn et los alentôrns pèrmètont la pratica du squi de fond (domêno nordico de l’hôt Forês u col de la Loge) et du parasqui (col du Bial). La stacion propôse âssé des activitâts de l’étif, en particuliér difèrents parcors de VTT et des veriês a pied per le tèlèsièjo de les Jaceries.
La stacion recêt surtot des pratiques de tôs los jorns qu’els vegnont de la plana du Forês et des bachèts d’agllomèracion rouanês et èstèfanouès qu’ils sè trôvont a muens de 80 kilomètros, mas âssé, dins na muendra mesera, cllârmontês et liyonês.

## Notes et rèferences
### Notes

* ↑ Ils ècrivont âssé Vers-Charmasèl-Gènceniéres en grafia sarrâ. Ils diont âssé Vers-Charmesél-Genceniéres (Vers-Chàrmesél-Genceniéres en grafia sarrâ) d’aprés los patouesants, qu’ils prononçont en patouès de vers Sâlveng.
* ↑ Ils prononçont âssé d’aprés los patouesants.
* ↑ Ils prononçont âssé d’aprés los patouesants, qu’ils ècrivont le mondo de Vers-Charmasèl-Gènceniéres en grafia sarrâ. Ils diont âssé le mondo de Vers-Charmesél-Genceniéres (le mondo de Vers-Chàrmesél-Genceniéres en grafia sarrâ) d’aprés los patouesants.

### Noms d’endrêt

* ↑ Ils diont « les Bois » en francês.
* ↑ Prononciê (Pèirasusnauta en occitan, Pierre-sur-Haute en francês).
* ↑ Ils diont « los monts de Forés » en occitan et « les monts du Forez » en francês.
* ↑ Le nom vint du prèlatin CALMIS (« hôtior dènudâ, platél dèsèrt, tepa »). Ils diont « las Nautas Chaumas » en occitan et « les Hautes Chaumes » en francês.
* ↑ Ils diont « le col de la Loge » en francês.
* ↑ Ils diont « lo còl dau Beal » en occitan et « le col du Béal » en francês.
* ↑ Ils diont « lo telesètge de las Jaçariás » en occitan et « le télésiège des Jasseries » en francês.

### Vocabulèro

* ↑ Varianta forésièna (devant na voyèla) de « cél » a dèm m.
* ↑ Varianta forésièna de « arpetan » m.
* ↑ Varianta forésièna de « asse-ben », « avouéc » et « étot » adv.
* ↑ Varianta forésièna de « celos » a dèm mpl.
* ↑ Varianta forésièna de « comena » f.
* ↑ Varianta forésièna de « francêsa » a f.
* ↑ Varianta forésièna de « arpetana » a f.
* ↑ Varianta forésièna de « dens » prèp.
* ↑ Varianta forésièna de « comenes » fpl.
* ↑ Varianta forésièna de « velâjo » m.
* ↑ Varianta forésièna de « mètros de hiôt » loc nom mpl.
* ↑ « couin » m (→ na varianta forésièna de « couen » m) est le mot forésien por « endrêt » m.
* ↑ Varianta forésièna de « des » art mpl.
* ↑ Varianta forésièna de « premiére » a f.
* ↑ « dempués » prèp est le mot forésien por « dês » prèp.
* ↑ Varianta forésièna de « desot » prèp.
* ↑ Varianta forésièna de « secrètèro » m.
* ↑ Varianta forésièna de « dènudâye » pp f.
* ↑ Varianta forésièna de « èquipâyes » pp fpl.
* ↑ Varianta forésièna ( por le singuliér) de « canons a nê » loc nom mpl.
* ↑ Varianta forésièna de « petiôt » a m.
* ↑ « jas d’hivèrn » loc nom m est le parlament forésien por « parc de nê » loc nom m.
* ↑ Varianta forésièna de « hiôt » a m.
* ↑ « de l’étif » loc a env est le parlament forésien por « du chôd-temps » loc a env.

### Rèferences

* 1 2 (fr) Gzaviér Govèrt, « Problèmes et méthodes en toponymie française. Essais de linguistique historique sur les noms de lieux du Roannais » [PDF], Tèsa de doctorat, Univèrsitât Paris-Sorbona, 2008, pp. 189-190 et 940-944 [→ aocc. Charmazel et afrpr. *Charmeizel].
* 1 2 (fr) « Xavier Marcoux (1911-1992). Poète patoisant », Montbréson, “Village de Forez - Patois vivant”, 2002, pp. 27, 52 [→ vé Chemezé] et 48 [→ Chemezellô].
* ↑ (fr) D’aprés Gzaviér Mèrcor, « La belette de l’évêque », archives que resonont, sus le seto forezhistoire.free.fr (acutâ le 10 de mê 2022).
* ↑ (fr) « Parlons patois », Montbréson, “Village de Forez - Patois vivant”, 2012, p. 37 [→ vé Chamezé].
* ↑ (fr) D’aprés quelos tèxtos : « A Glizieux (Roche) » et « A l’école du hameau », archives que resonont, sus le seto forezhistoire.free.fr (acutâ le 10 de mê 2022).
* 1 2 (fr) D’aprés Valèrie Lôrent, « Ronde des villages », archives que resonont, sus le seto forezhistoire.free.fr (acutâ le 23 de mê 2022).
* ↑ (fr) Jian-Èdmê Duforn, « Dictionnaire topographique du Forez et des paroisses du Lyonnais et du Beaujolais formant le département de la Loire », Mâcon, Protat, 1946, col. 142-143 et 464.
* 1 2 3 (fr) Laurent Berne, 80 ans de ski à Chalmazel, Éditions des Rochers, 2014.